钦定古今图书集成/明伦汇编/氏族典/第024卷 > 冯盎
## 钦定古今图书集成/明伦汇编/氏族典/第024卷 > 冯盎

按《万姓统谱》：盎，高州凉德县人。始祖冯业，自北燕浮
海奔宋，居新会。自业至孙融，世为罗州刺史。融子宝，
为高凉太守。盎，宝之孙也，隋永康令。时潮城等五州
獠叛，诏盎击平之，拜汉阳太守。隋亡，或劝盎自王，盎
曰：“吾居越五世矣，常恐忝先业，尚敢自王哉！”武德中，
授高州总管，封宋国公。贞观中，盎入朝，诸洞反，敕盎
帅兵征之，其獠悉平。二子智戴、智彧，皆刺史。